QAnon

QAnon, כקיצור של "Q Anonymous" (באנגלית: קיו האנונימי), היא תאוריית קשר בקרב הימין הקיצוני בארצות הברית, המבוססת על פרסומיה באתרי אינטרנט של דמות מסתורית בשם "Q". התיאוריה עוסקת בטענות שהעלה Q, שעל פיהן קיימת מזימה סודית כנגד נשיא ארצות הברית באותה עת, דונלד טראמפ, ותומכיו שמונהגת בידי הדיפ סטייט בארצות הברית ומטרתה להסתיר מלחמה סודית שמנהל הנשיא נגד רשת סחר בילדים למטרת מין שמפעילים פדופילים סוגדי שטן ששולטים בעולם, שחבריה, לטענת מאמיני התיאוריה, הם אנשי הוליווד, בכירי ממשל וחברי המפלגה הדמוקרטית. מקור תיאורית הקונספירציה בפוסט אינטרנטי באתר 4chan שפרסם אדם אנונימי בשם Q באוקטובר 2017. בפוסט טען Q שיש לו גישה למסמכים מסווגים בממשל האמריקאי שחושפים את רשת הסחר בילדים. כמו כן תמך Q בתיאוריות קונספירציה רבות נוספות, ביניהן הפצת הטענה שנגיף הקורונה הוא שקר שנוצר על ידי ממשלות העולם. התנועה סביב התיאוריה ומאמיניה מתוארים על ידי רבים ככת. סביב התיאוריה התפתחה תנועה שהתפשטה גם ברחבי העולם, הקרויה באותו שם שמורכבת מקהל המאמינים של התיאוריה, וביניהם כאלו שפרסמו את טענותיו של Q למטרות רווח. התנועה קוראת לאומה האמריקאית להוות "הפיכה נגדית" כנגד רשת הפדופילים שבה נלחם טראמפ לכאורה. מאמיניה של תאוריית הקונספירציה נוהגים לסמן עצמם באות Q ומתייגים פוסטים אינטרנטיים בהאשטג #WWG1WGA, שמשמעותו "איפה שילך יחיד נלך כולם". על פי טראוויס וויו, שלמד את טענות QAnon וכתב עליהן בהרחבה עבור הוושינגטון פוסט, עיקרי התיאוריה הן: ישנה רשת כלל-עולמית של פדופילים הסוגדים לשטן ששולטים בעולם ולמעשה, שולטים בכל דבר - הם שולטים בפוליטיקאים, בתקשורת, בהוליווד והם מסתירים את קיומם. הפדופילים היו ממשיכים לשלוט בעולם לנצח אלמלא בחירתו לנשיאות של דונלד טראמפ. בתיאוריית הקונספירציה דונלד טראמפ יודע הכל על מעשי עוולה של תאי הפדופילים הרשעים, ואחת הסיבות לכך שנבחר הייתה לשים להם סוף. אך לפי התיאוריה טראמפ שומר על המלחמה עם הפדופילים בסוד, ולמעשה לא היינו יודעים על כך לולא Q שפירסם את הכל בפוסטים ב-4chan ומאוחר יותר ב-8chan. המאמינים בתיאוריה סבורים גם כי אירוע מתקרב המכונה "הסערה" בו ייאסרו אלפי אנשים, שייתכן וישלחו לכלא גואנטנמו או יעמדו לדין בבתי משפט צבאיים ישים סוף לרשת הפדופילים, במקביל להשתלטות אלימה של הצבא האמריקני על המדינה. התוצאה של "הסערה" תהיה ישועה וגן עדן עלי אדמות. על אף שהשמדתה של רשת הפדופילים צפויה לקרות "בכל רגע", הדבר לא יתאפשר אם לא יהיו פטריוטים שיעקבו אחרי Q וימצאו את המשמעויות ברמזים שמפרסם. אמונות נוספות שנכללות בתיאוריה הן הטענה כי מישל אובמה היא למעשה גבר והיא ובעלה ברק אובמה מעורבים ברשת הפדופילים יחד עם הילרי וביל קלינטון, פיגועי 11 בספטמבר היו "עבודה פנימית" אמריקאית שבמהלכה ניסה ה-FBI להפיל את האייר פורס 1, מנהיג קוריאה הצפונית, קים ג'ונג-און, הוא שתול של ה-CIA ומופעל על ידו, חברת הקונגרס ויו"ר הוועדה הדמוקרטית הלאומית לשעבר, דבי וסרמן שולץ, שכרה את הכנופיה הסלבדורית, MS-13, לרצוח את פעיל המפלגה הדמוקרטית, סת' ריץ', קנצלרית גרמניה, אנגלה מרקל, היא נכדתו של אדולף היטלר, כל מקרה של ירי המוני הוא מבוים ומאורגן על ידי תאי הפדופילים של המפלגה הדמוקרטית ומשפחת רוטשילד היהודית מובילה פולחן שטני יחד עם המפלגה הדמוקרטית ואיל ההון והפילנתרופ היהודי-הונגרי ג'ורג' סורוס. תומכי התיאוריה ומאמיניה, הפיצו טענות כי שתיית MMS (אנ'), תמיסה המכילה חומרים המוגדרים כמסוכנים לשימוש, מהווה מעין "תרופת פלא" לנגיף הקורונה. Q עצמו התייחס לנגיף וטען כי הוא אמיתי אך "מבורך", ובנוסף טען שהוא הופץ כדי להטות את תוצאות הבחירות ב-2020 וזאת כחלק מרצונם של תומכי טראמפ ותומכי התיאוריה להביא לביטול תוצאות הבחירות לנשיאות. טענות התיאוריה נקראו בידי מומחים "חסרות שחר", "לא שפויה", ו"ללא כל הוכחות". ותומכיה נקראו "חברי כת קונספירציה". פרסומיו של Q לאורך השנים היו מלאים טענות שקריות, מופרכות וחסרות ביסוס. החל מההודעות הראשונות שטעו כשחזו את הכוונה להכניס את הילרי קלינטון למאסר ואחריו טענות שקריות נוספות, כמו טענה כי מנהיג קוריאה הצפונית, קים ג'ונג-און, הוא שתול של ה-CIA ומופעל על ידו. עם הזמן, החל Q לפרסם פוסטים מעורפלים יותר וכתובים בהצפנה, ובכך איפשר לעוקבים לנסוך לתוכם את אמונותיהם האישיות, בלי קשר לתוכן הכתוב. לאחר שבחנו את ההודעות המוצפנות שהופצו על ידי Q, קבעו חוקרי אבטחת מידע כי הם לא מוצפנים בפועל, אלא הקלדה אקראית, זאת משום שניכר כי מקשים קרובים במקלדת מופיעים ביחד לעיתים קרובות. כשנטען שרבות מהתחזיות והטענות שלו שגויות, טען Q כי הוא מפיץ לעיתים מידע שקרי בכוונה כדי להטעות את "האויב". עובדה זו, לטענת מומחים, ממחישה כיצד תאוריית הקונספירציה "משלימה את עצמה", בכך שהמשתף האנונימי יכול להכחיש ולסתור הוכחות נגד ולטעון כי נכונות הטענות מהוות הוכחה לנכונות התיאוריה השלמה, משום שעצם ההפרכה מאשש את טענותיו האחרות, ובכך מעמיק את האמונה בתיאוריה בקרב מאמיניה. בנושא זה נטען על ידי מומחים כי Q מהווה חידוש בעולם תיאוריות הקונספירציה בכך שהוא מפיץ לקוראיו "רמזים" במקום להציג טענות ישירות, ובכך מעצים את התעניינות המאמינים בתיאוריה משום ש"הקהל של חדשות האינטרנט לא רוצה לקרוא, הוא רוצה לכתוב. הוא לא רוצה לקבל תשובות, הוא רוצה לחפש אותן". מניתוח של עיקרי תאוריית הקונספירציה, שמכונה על ידי תומכי התיאוריה ותומכיו של הנשיא טראמפ כ"הסערה" או כ"ההתעוררות הגדולה", ניכר כי בציטוטים רבים מהפוסטים של QAnon מבוצע שימוש בניסוח המתאים למחזיק בתפיסה דתית משיחית של אחרית הימים ולחימה בין טוב ורע, מאפיינים שגורמים לחלקים ממאמיני התיאוריה להתפרש כתנועה דתית קיצונית בתהליכי התהוותה. ייתכן כי האזכור ל"סערה" והשימוש במונח "השקט שלפני הסערה" הוא אזכורו של מקרה מ-5 באוקטובר 2017, מספר שבועות לפני הפרסום הראשון של Q, בו הנשיא טראמפ פנה למספר עיתונאים ואמר להם "ייתכן שזה השקט שלפני הסערה", כשנשאל למה התכוון חידד "השקט שלפני הסערה - אתם תגלו". כמו בקונספירציית פיצה גייט, מאמיני התיאוריה מאמינים שילדים נחטפים במספרים גדולים כדי לספק את צורכי רשת הפדופילים העולמית. ב-2020, כמה עוקבים החלו להשתמש בטוויטר בהאשטג #SaveTheChildren. עם זאת, מנתוני המרכז הלאומי לילדים חסרים ומנוצלים עולה כי הרוב המכריע של הילדים הנעדרים ברחו מיוזמתם מהבית, הסיבה השנייה בגודלה היא חטיפה על ידי בני משפחה ופחות מ־1% מהעלמויות הילדים הן חטיפות מחוץ למשפחה. השם בו פורסמו הטענות, "Q", מרמז כי לכותב יש רמת סיווג Q שקיימת בממשל האמריקאי כדי לסמן אדם בעל גישה למידע סודי ביותר הנוגע לנשק גרעיני. קיימות השערות רבות לגבי זהותו ומניעיו של Q, והועלו אפשרויות רבות החל מקצין מודיעין צבאי, טראמפ עצמו, ועד למשחק מציאות חלופי של חברת "ציקדה 3301". בנוסף, משום שלא ניתן לאמת את הזהות של מי שמפרסם באתרים בהם פעל, ייתכן כי Q הוא למעשה מספר אנשים שמפרסמים תחת אותו שם. אף כי מעולם לא הזדהה במגדר מסוים, מרבית מאמיניו של Q מתייחסים אליו כזכר ומדברים עליו בלשון זו. זמן קצר לאחר הבחירות בארצות הברית 2016, שני אנונימיים המכונים בשמות "CIA Anon" ו-"CIA Intern" ששיקרו וטענו שהם קצינים בכירים ב-CIA, וחשבון נוסף בשם "WH Insider Anon" חשפו לכאורה תצוגה מקדימה של אירוע מתקרב שעוסק לדליפות שישפיעו כביכול על המפלגה הדמוקרטית, ויצרו סביבם קהילה של מאמיני תיאוריות קונספירציה תומכי טראמפ, רפובליקנים ונוצרים אוונגליסטים. תאוריית הקונספירציה המכונה פיצה גייט, שתומכיה טענו כי הודעות דואר אלקטרוני רבות שהודלפו מפעילים במפלגה הדמוקרטית הכילו מסרים מקודדים המתייחסים לסחר בבני אדם לצורך התעללות פולחנית שטניסטית וקישרו מספר מסעדות בארצות הברית לחברי המפלגה הדמוקרטית ולהתעללות מינית בילדים. ב-4 בדצמבר 2016 נכנס אדם בשם אדגר וולץ', מצויד ברובה, לפיצרייה המושמצת קומט פינג פונג וירה בתוך הפיצריה שלוש יריות. הוא לא פגע באיש וכעבור זמן קצר נכנע בלי התנגדות ולשוטרים הסביר שהגיע במטרה לחפש את הילדים השבויים, עליהם דובר באתרי החדשות. אף על פי שרבים ממפיצי קונספירציית פיצה גייט התנצלו על הדברים וחזרו בהם, עיקרי תאוריית הקונספירציה אומצו על ידי Q ומאמיניו כבסיס לטענות בהן הם מאמינים. ב-28 באוקטובר 2017 פרסם אדם שהזדהה בכינוי "Q Clearance Patriot" (בעברית: פטריוט סיווג Q) פוסט בפורום הפוליטי של אתר 4chan, לפוסט קרא ״השקט שלפני הסערה״ ובו עסק במאסר הצפוי של הילרי קלינטון. ההסגרה של הילרי קלינטון כבר בתהליך החל מאתמול עם מספר מדינות מעורבות במקרה של בריחה מעבר לגבולות מדינה. הדרכון אושר לסימון החל מ-30 באוקטובר בשעה 00:01. צפו למהומות המוניות שיאורגנו כמחאה ואחרים שיברחו מארצות הברית. הצבא האמריקאי יבצע את המבצע בזמן שהמשמר הלאומי יופעל. בדיקת הוכחה: אתרו חבר במשמר הלאומי ותשאלו אם הופעל ל-30 באוקטובר ברחבי מרבית הערים הגדולות. — QAnon,‏ 28 באוקטובר 2017 הפוסט מתייחס לאירוע המכונה "הסערה", שלפי QAnon, הוא אירוע פוליטי צפוי שבו אלפי חשודים ייאסרו, ייכלאו ויוצאו להורג. בפוסט המקורי טען Q שהאירוע יקרה ב-30 באוקטובר 2017 וכשתאריך זה עבר בלי שהאירוע קרה המשיך Q להזהיר שהאירוע צפוי "בכל רגע". אף על פי שקלינטון לא נעצרה כפי שחזה, המשיך Q לנבא ולטעון טענות שונות באמצעות הודעות מוצפנות ומלאות בחידות, חלקן כוללות קלישאות קונספירציה כגון הביטויים "אמרתי יותר מדי" ו"תעקבו אחרי הכסף". מאוחר יותר עבר Q לפרסם באתר 8chan, תוך שפרסם חששות כי "הסתננו" לאתר "4chan". לא ניתנו הסברים למי הסתנן לאתר ומדוע. במקביל להתפרצות מגפת הקורונה ב-2020 הפיצו משתמשים שונים באינטרנט תיאוריות קונספירציה שהנגיף מזויף ומדובר בשקר של התקשורת. ל-Q היה תפקיד מרכזי בהפצת טענות אלו, כשהפיץ סרטון באנגלית הטוען שהנגיף הוא שקר, סרטון זה תורגם ל-10 שפות. אמונה בתיאוריה זו הובילה למחאות נגד המגבלות שהוטלו על האוכלוסייה במסגרת ההתמודדות עם הנגיף. בגרמניה, שהפכה למרכז תנועת ההתנגדות להגבלות באירופה, ההפגנות נגדן לובו על ידי תומכי תאוריית הקונספירציה QAnon, שמרבית מאמיניה באירופה מתגוררים בגרמניה. טענות דומות נשמעו במחאה נגד הסגר המניעתי באוסטרליה ובישראל. בשנת 2020 חשבון התנועה בפייסבוק נסגר ורבים מתומכיה עברו להשתמש ברשת MeWe. במקביל לבחירות לנשיאות בארצות הברית והתפשטות נגיף הקורונה גדל קהל המאמינים בתאוריית הקונספירציה ברחבי העולם וההערכה כי התפשטה ללמעלה מ-70 מדינות. הטענות של Q, שמתמקדות בפוליטיקה האמריקאית, התערבבו עם מטרות ודעות ימניות קיצוניות בארצות אליהן התפשטה. לאחר ניצחונו בבחירות של ג'ו ביידן, הופצה הטענה בערוצי טלגרם המשויכים לתיאוריה באוסטרליה וניו זילנד כי המפלגה הדמוקרטית בארצות הברית הדביקה בכוונה אזרחים ותיקים בכוונה לגנוב את הזהות שלהם ולהצביע במקומם בבחירות. בקנדה נטען כי ג'סטין טרודו, ראש ממשלת המדינה, מתכנן פעילות צבאית נגד ארצות הברית אם הנשיא דונלד טראמפ לא יודה בהפסד. לתאוריית הקונספירציה הייתה תמיכה מצומצמת עד להתפרצות נגיף הקורונה, אז החלה להתפשט משמעותית במקביל לתנועות מחאה שהתנגדו לסגרים ולמגבלות שהוטלו על האוכלוסייה במסגרת ההתמודדות עם הנגיף, אליו יוחסו מניעים דיקטטוריים של השלטון המושחת. התיאוריה הופצה על ידי ארגון "אזרחי הרייך", קואליציית ארגונים אנטישמיים שדוחים את קיום המדינה הגרמנית המודרנית ושואפים להקים את הרייך הרביעי. עוקבי התיאוריה בגרמניה מאמינים כי דונלד טראמפ נלחם בדיפ סטייט בעולם כולו. כשצבא ארצות הברית קיים תרגיל צבאי בגרמניה, היו שכינו אותו "השחרור הקרב של גרמניה". בממלכה המאוחדת תנועות נגד סחר בבני אדם ובעיקר תנועות זכויות אדם נגד ניצול ילדים "נחטפו" על ידי תומכי התיאוריה שהסיטו את מיקוד אותן קבוצות ממקרי ניצול ילדים המגובים בראיות והרשעות לטענות שהופרכו על קיום מערכת סחר בילדים שמקורה בשלטון. תוך פחות משנה מפרסום הפוסט המקורי, הפכה תאוריית QAnon למוכרת יחסית בקרב האוכלוסייה בארצות הברית. על פי סקר שערך הוושינגטון פוסט באוגוסט 2018, 58% מתושבי פלורידה מכירים מספיק את QAnon כדי להביע דעה בנושא. מבין אלה שהייתה להם דעה, רובם לא האמינו לתיאוריה. על פי אותם סקרים, האנשים שמאמינים לתאוריית QAnon הם כאלו שמאמינים לרוב גם לתיאוריות קונספירציה אחרות. באוגוסט 2020 הראו דוחות של פייסבוק כי לתומכי התיאוריה יש אלפי קבוצות שמאגדות כ-3 מיליון משתמשים ברשת החברתית. הוושינגטון פוסט והמגזין היהודי-אמריקני "הפורוורד" האשימו את תאוריית הקונספירציה בכך שהיא מכילה "אלמנטים אנטישמיים מטרידים" ו"שטויות מגוונות עם תת-שיח גזעני ואנטישמי". מאמר של הסוכנות הטלגרפית היהודית באוגוסט 2018 אמר כי "אף כי לא נאמר באופן מפורש, ניכר כי חלק מהיסודות הבסיסיים של תיאורית QAnon, כולל שלטון של אליטות סודיות וילדים חטופים, מזכירים תיאוריות קונספירציה אנטישמיות היסטוריות ומתמשכות". הליגה נגד השמצה דיווחה כי אף על פי ש"רובן המוחלט של תיאוריות הקונספירציה בהשראת QAnon אינן קשורות באופן ישיר לאנטישמיות", בסקירה מעמיקה "של ציוצים של תומכי QAnon מוזכרים בתכיפות הנושאים ישראל, יהודים, ציונות, משפחת רוטשילד וג'ורג' סורוס" באופן שלילי וניתן לראות כמה דוגמאות מטרידות לאנטישמיות. פרופ' גרגורי סטנטון, ראש מכון Genocide Watch ומומחה לנושא רצח-עם סבור ש-QAnon הוא למעשה כת נאצית שעברה מיתוג מחדש. דמויות יהודיות מוכרות שהותקפו על ידי Q ומאמיניו כוללות את המיליארדר ג'ורג' סורוס ובני משפחת רוטשילד, שהואשמו בחברות ברשת הפדופילים העולמית, המשנה לתובע הכללי רוד רוזנשטיין, שהואשם בהסתרת המידע האמיתי מהציבור, וחברת בית הנבחרים של ארצות הברית דבי וסרמן שולץ שהואשמה, בין היתר, ברצח. מאמיני תיאורית QAnon, שמרביתם תומכי הנשיא טראמפ, החלו להשפיע על המפלגה הרפובליקנית החל ב-2018 כשהתיאוריה תפסה תאוצה ברשת. תומכי התנועה החלו להופיע בהפגנות למען טראמפ ובעצרות הבחירות של הנשיא עם שלטים וחולצות הנושאות את סימני התנועה. ואף תפסה תאוצה כשמפורסמים כגון רוזאן בר הביעו אמונה בטענות התיאוריה. ב-12 באוגוסט 2020 ניצחה מרג'ורי טיילור גרין, שהביעה תמיכה בתיאורית QAnon בסרטון שהופץ ב-2017, בפריימריז של המפלגה במדינת ג'ורג'יה לקראת הבחירות לבית הנבחרים של ארצות הברית. גרין מתמודדת במירוץ שנחשב כ"בטוח" למפלגה הרפובליקנית, כך שבפועל נבחרה לבית הנבחרים. גרין התייחסה בנוכחותה ברשת וברשתות החברתיות בתמיכתה בתיאוריות קונספירציה שונות ובעיקר ב-QAnon, ואף אמרה ב-2017 כי "Q הוא פטריוט". על אף שבכירים במפלגה יצאו נגד התיאוריה ומפיציה, לאחר שניצחה בפריימריז הביע טראמפ את תמיכתו בגרין בטוויטר. גרין ניצחה במירוץ לקונגרס והיא אחת מ-2 חברות קונגרס רפובליקניות שנבחרו בבחירות בארצות הברית ב-2020 שהביעו אמונה פומבית בתיאוריה, לורן בוברט מקולרדו היא השנייה. סך הכול בבחירות התמודדו 12 מועמדים מטעם המפלגה שהביעו אמונה פומבית בתיאוריה. אחרי ההפסד בבחירות לנשיאות 2020 של דונלד טראמפ, ש-Q חזה שינצח, תומכים רבים בתיאוריה בארצות הברית התערערו באמונתם. ב-FBI הביעו חשש מהתיאוריה והתנועה שהולכת אחריה, והכריזו עליה כ"איום קיצוני פוטנציאלי". כך גם החלו רשתות חברתיות, כגון טוויטר וטיקטוק, לפעול נגד הפצת התיאוריה. ב-15 ביוני 2018 נעצר מתיו פי. רייט, תושב נבדה כבן 30, אחרי שחסם את הכביש העובר מעל סכר הובר באמצעות רכב משוריין והחזיק שלט שדורש כי הממשלה "תפרסם את דו"ח המפקח הכללי המקורי", בהתאם לטענה במסגרת QAnon שטוענת כי הדו"ח המקורי העוסק בפרשת המיילים של הילרי קלינטון צונזר והראיות המרשיעות שנמצאות בו הוסתרו מהציבור. בנוסף פנה רייט לנשיא טראמפ באמצעות סרטון ודרש ש"יכלא את האנשים שהבטיח שיכלא", מתכוון ככל הנראה להילרי קלינטון, שעל פי תאוריית הקונספירציה היא מהמנהיגים של רשת הפדופילים העולמית. אחרי שהכבישים נחסמו ניסה רייט לברוח עם הרכב המשוריין אך נתפס על ידי כוחות הביטחון. על פי ה-FBI, לא קיים דו"ח נוסף. ב-FBI התייחסו במזכר פנימי לאירוע כמראה על יכולותיה של QAnon להגדיל את האיום של אלימות קיצונים, במיוחד כשאלו רואים עצמם כ"חוקרים" את מי שהם מאשימים כחברים בקונספירציה. ביולי 2018 פרסם Q את כתובתו ותמונתו של משרדו של מייקל אבנטי, עורך הדין שייצג את סטורמי דניאלס נגד הנשיא טראמפ. מה שהוביל למספר איומים על חייו, כששיאם היה במעצר של חמוש מחוץ למבנה המשרדים, ובאפריל 2020 נעצרה אישה חמושה על ידי ה-FBI אחרי שניסתה להתנקש בחייו של המועמד לנשיאות ג'ו ביידן. מדיה וקבצים בנושא QAnon בוויקישיתוף ניו יורק טיימס, חוקרים: זיהינו בסבירות גבוהה את האנשים מאחורי קונספירציית QAnon, באתר הארץ, 21 בפברואר 2022 הביטוי "Anon" מתייחס לדמויות ספציפיות שמפרסמות בעילום שם בכוונה, מחשש שיחשפו או שחשיפתם תהווה איום על חייהם, לדוגמה במקרים של הדלפה של מידע סודי. Where We Go One We Go All, בעברית: איפה שילך יחיד נלך כולם הכוונה לאירועי הירי ההמוניים שמתרחשים בארצות הברית כגון הטבח בתיכון קולומביין, הטבח בבית הספר היסודי סנדי הוק וכן הלאה. בשונה ממפיצי תיאוריות קונספירציה רבים אחרים בארצות הברית שטענו כי הנגיף מומצא ואינו אמיתי. בדומה ל-QAnon, משמעות שמו של CIA Anon היא "סוכן CIA אנונימי". "Intern" כלומר מתמחה. משמעות השם "חשוף לסודות הבית הלבן". באנגלית: the calm before the storm. במקור מופיע כראשי תיבות: HRC - הילארי רודהאם קלינטון. במקור נעשה שימוש בראשי תיבות: OIG - Original inspector general report AFP, הכירו את Q, אנשי הקונספירציה של טראמפ, באתר ynet, 5 באוגוסט 2018 אמילי רוהאלה ולובדיי מוריס, In the United States, QAnon is struggling. The conspiracy theory is thriving abroad., הוושינגטון פוסט, 13 בנובמבר 2020 (באנגלית) Description of QAnon as a cult: Stanton, Gregory (9 בספטמבר 2020). "QAnon is a Nazi Cult, Rebranded". Just Security. {{cite news}}: (עזרה) Polantz, Katelyn (15 בינואר 2021). "US takes back its assertion that Capitol rioters wanted to 'capture and assassinate' officials". CNN. נבדק ב-16 בינואר 2021. Prosecutors accuse Chansley of being a flight risk who can quickly raise money through non-traditional means as 'one of the leaders and mascots of QAnon, a group commonly referred to as a cult (which preaches debunked and fictitious anti-government conspiracy theory)'. {{cite news}}: (עזרה) Davies, Dave (28 בינואר 2021). "Without Their 'Messiah,' QAnon Believers Confront A Post-Trump World". Fresh Air. NPR. נבדק ב-19 באפריל 2021. Washington Post national technology reporter Craig Timbergתבנית:Nbs... tells Fresh Air[,] 'Some researchers think it's a cultתבנית:Nbs...' {{cite news}}: (עזרה) Mulkerrins, Jane (15 בינואר 2021). "Life inside QAnon, the cult that stormed the Capitol". The Times. ISSN 0140-0460. נבדק ב-13 בפברואר 2022. To hear Rein Lively describe her experiences with QAnon, it sounds, I say, very much like a cult... "It is a decentralised online conspiracy theory cult," agrees Joseph Uscinski, professor of political science at the University of Miami and author of Conspiracy Theories and the People Who Believe Them. {{cite news}}: (עזרה) ברנדי זדרוזני, Like the fringe conspiracy theory Qanon? There's plenty of merch for sale on Amazon?, NBC News,‏ 18 ביולי 2018 (באנגלית) מתיו רוזסה, QAnon is the conspiracy theory that won't die, במגזין "סלון", 18 באוגוסט 2019 (באנגלית) אלכסנדר ריד רוס, Apocalypse in America: The Smell of Fascism in the pro-Trump QAnon Conspiracy, הארץ, 8 בינואר 2019 (באנגלית) אדריאן לאפראנס, The Prophecies of Q,‏ The Atlantic,‏ 18 במאי 2020 (באנגלית) קפטן אינטרנט, רוצים להבין מה עומד מאחורי QAnon - תיאוריית הקונספירציה שסוחפת את הרשת?, באתר הארץ, 22 באוגוסט 2018 ynet והסוכנויות, טראמפ ורשת הפדופיליה: נציגה ל-QAnon בקונגרס, באתר ynet, 12 באוגוסט 2020 ג'סטין קפייר, QAnon, the New King of Right-Wing Conspiracy Theories,‏ Vice,‏ 12 ביוני 2018 (באנגלית) מייקל אדיסון היידן, How 'the Storm' Became the Biggest Fake News Story of 2018,‏ Newsweek,‏ 1 בפברואר 2018 (באנגלית) מייק רוטשילד, The QAnon Conspiracy Is the Oldest Scam Out There,‏ The Daily Dot,‏ 19 במרץ 2018 (באנגלית) אטילה קיראלי, Trump supporters have started to spread their belief that the President fights against Satanist pedophiles who govern the United States,‏ 444,‏ 7 באוגוסט 2018 (בהונגרית) ויל סומר, What Is QAnon? The Craziest Theory of the Trump Era, Explained,‏ The Daily Beast,‏ 7 ביולי 2018 (באנגלית) ארין לביולה, QAnon Conspiracy: 5 Fast Facts You Need to Know,‏ Heavy,‏ 1 באוגוסט 2018 (באנגלית) SODIUM CHLORITE, The European Agency for the Evaluation of Medicinal Products Veterinary Medicines Evaluation Unit ג'סטין באנקס, What Is QAnon: Explaining the Internet Conspiracy Theory That Showed Up at a Trump Rally?, הניו יורק טיימס, 18 במאי 2020 (באנגלית) טארה קולפ רסלר, Roseanne Barr promotes an unhinged pro-Trump conspiracy theory on Twitter,‏ ThinkProgress,‏ 31 במרץ 2018 (באנגלית) אלי הול, What Is QAnon? Here's What You Need To Know About The Baseless Mega-Conspiracy Theory: For the most part, the nonsensical conspiracy theory's adherents were largely confined to fever-swamp corners of the internet. That is changing, and things are getting dangerous.,‏ BuzzFeed,‏ 2 באוגוסט 2018 (באנגלית) אייזק סטנלי-בקר, 'We are Q': A deranged conspiracy cult leaps from the Internet to the crowd at Trump's 'MAGA' tour., וושינגטון פוסט, 1 באוגוסט 2018 (באנגלית) אבי אולהייסר, How QAnon, the conspiracy theory spawned by a Trump quip, got so big and scary, הוושינגטון פוסט, 15 באוגוסט 2018 (באנגלית) מייקל גרותאוס, QAnon's "codes" are probably just random typing, says researcher,‏ Fast Company,‏ 16 באוגוסט 2018 (באנגלית) ג'ארד הולט, A New Wave Of 'QAnon' Activists Emerge From The Cult Of MAGA,‏ Right Wing Watch,‏ 9 ביולי 2018 (באנגלית) וולטר קירן, The Wizard of Q, המגזין של הארפר, 27 בדצמבר 2018 (באנגלית) קרולין מימבס נייס, The Atlantic Daily: QAnon Is a New American Religion,‏ The Atlantic,‏ 14 במאי 2020 (באנגלית) מארק אנדרה ארגנטינו, The Church of QAnon: Will conspiracy theories form the basis of a new religious movement?,‏ The Conversation,‏ 18 במאי 2020 (באנגלית) רונית דומקה וניו יורק טיימס, הכירו את QAnon, הקבוצה הקיצונית שהשתלטה על הרשתות החברתיות בארה"ב, באתר TheMarker‏, 13 באוגוסט 2020 PolitiFact - QAnon, Pizzagate conspiracy theories co-opt #SaveTheChildren, פוליטיפאקט, 12 באוגוסט 2020 (באנגלית) אתר המרכז הלאומי לילדים חסרים ומנוצלים (באנגלית) רנדל קולבורן, There's a new, insane conspiracy theory tearing up 4chan,‏ AVclub,‏ 19 בדצמבר 2017 (באנגלית) קשמירה גנדר, What is The Storm? Conspiracy theory that mysterious White House official leaks secrets,‏ International Business Times,‏ 15 בינואר 2018 (באנגלית) מסמך שאלות נפוצות של משרד האנרגיה האמריקאי,‏ משרד האנרגיה של ארצות הברית,‏ 2 באוגוסט 2018 (באנגלית) מייק רוטשילד, Who is Q Anon, the internet's most mysterious poster?,‏ The Daily Dot,‏ 29 במאי 2018 (באנגלית) Who is behind the Qanon conspiracy? We've traced it to three people,‏ NBC News,‏ 4 במאי 2020 (באנגלית) אבנר הופשטיין, הפורנוגרפיה של הפוליטיקה, האוניברסיטה הפתוחה רות פרל בהריר, הילרי קלינטון מנהלת רשת פדופיליה, ולכו תוכיחו אחרת, באתר הארץ, 7 בדצמבר 2016 עמרי נחמיאס‏, שנת החדשות המזויפות: האמנתם לדיווח על מרתף הפדופילים של קלינטון?, באתר וואלה, 30 בדצמבר 2016 לאמתה סופיה אנקל, QAnon has become a powerful force in Germany, helping to drive Europe's biggest anti-lockdown movement, ביזנס אינסיידר, 21 בנובמבר 2020 (באנגלית) https://edition.cnn.com/2020/10/06/tech/facebook-qanon/index.html ג'וזף אוסינסקי, New poll: the QAnon conspiracy movement is very unpopular, הוושינגטון פוסט, 18 בספטמבר 2018 (באנגלית) טראביס וויו, How conspiracy theories spread from the Internet's darkest corners, הוושינגטון פוסט, 18 בספטמבר 2018 (באנגלית) יאיר בריל, הנשק הלא כל כך סודי של מפיצי תיאוריית הקונספירציה QAnon: פייסבוק, באתר הארץ, 11 באוגוסט 2020 איידן פינק, Explained: What's Anti-Semitic About QAnon, The Trump Base's Latest Pet Theory?, הפורוורד, 1 באוגוסט 2018 (באנגלית) צ'ארלס דאנסט, Is QAnon, the Latest pro-Trump Conspiracy Theory, anti-Semitic?, הארץ, 3 באוגוסט 2018 (באנגלית) Quantifying Hate: A Year of Anti-Semitism on Twitter, הליגה נגד השמצה, 9 בספטמבר 2018 (באנגלית) Gregory Stanton, QAnon is a Nazi Cult, Rebranded, Just Security, ‏2020-09-09 (באנגלית אמריקאית) קתרין טולי-מקמאנוס, QAnon goes to Washington: two supporters win seats in Congress, מגדין רולקול, 5 בנובמבר 2020 (באנגלית) ניו יורק טיימס, בצל הפסדו של טראמפ, מאמיני QAnon מתקשים לשמור על תקווה, באתר הארץ, 12 בנובמבר 2020 סטפני ק. בייר, An Armed Man Spouting A Bizarre Right-Wing Conspiracy Theory Was Arrested After A Standoff At The Hoover Dam,‏ BuzzFeed,‏ 17 ביוני 2018 (באנגלית)